FINNOMENA Market Alert: Hang Seng พุ่งกว่า 8% ปรับขึ้นแรงสุดนับตั้งแต่ปี 2009 หลังทางการจีนส่งมาตรการกระตุ้น - FINNOMENA
ดัชนี Hang Seng ฮ่องกง ปรับตัวขึ้น 1.7% ท่ามกลางแรงซื้อหุ้นในกลุ่มเทคโนโลยี อาทิ Tencent, Alibaba และ Meituan ที่ปรับตัวขึ้น 6.71%, 5.68% และ 7.26% ตามลำดับ
16 มี.ค. 2565

ตลาดหุ้นจีนทั้ง H-Shares และ A-Shares ปรับตัวขึ้นอย่างแรง หลังคณะกรรมการกำกับดูแลเสถียรภาพและพัฒนาระบบการเงินเผยว่ามีแผนจะดูแลเสถียรภาพของตลาดหุ้น ท่ามกลางการปรับตัวลงอย่างรุนแรงในช่วงนี้
วันนี้ (16 มี.ค.) ดัชนี Hang Seng ปรับตัวขึ้นถึง 8% เช่นเดียวกับดัชนี China A50 และ CSI300 ที่เพิ่มขึ้น 4.84% และ 4.28% ตามลำดับ ซึ่งเกิดขึ้นหลังคณะกรรมการกำกับดูแลเสถียรภาพและพัฒนาระบบการเงินเผยแผนใช้นโยบายกระตุ้นตลาดการเงินและการเติบโตของเศรษฐกิจ ในแถลงการณ์ระบุว่านโยบายการเงินจะเน้นเชิงรุกมากขึ้นเพื่อตอบสนองความต้องการกระตุ้นของภาคเศรษฐกิจ เช่นเดียวกับสินเชื่อที่จะเติบโตอย่างเหมาะสม
ทางการจีนยังเผยอีกว่า หน่วยงานกำกับดูแลทั้งสหรัฐฯ และจีนกำลังทำงานร่วมกันเพื่อสนับสนุนหุ้นจีนที่จดทะเบียนในสหรัฐฯ นอกจากนี้ หน่วยงานจะเข้าดูแลเสถียรภาพในตลาดการเงินฮ่องกง และอุตสาหกรรมอสังหาฯ ที่กำลังมีปัญหา
การเพิ่มขึ้นในวันนี้เป็นการเพิ่มขึ้นภายในวันทำการที่แรงที่สุดตั้งแต่ปี 2009 หุ้นบริษัท Meituan เพิ่มขึ้นถึง 28.5% Alibaba เพิ่มขึ้น 24.07% เช่นเดียวกับ Tencent ที่เพิ่มขึ้น 21.61%
FINNOMENA Investment Team มองว่าทางการจีนเปลี่ยนท่าทีด้านนโยบายอย่างชัดเจน โดยหันมาสนับสนุนการเติบโตทั้งภาคเศรษฐกิจและตลาดหุ้น ซึ่งช่วยลดแรงกดดันทั้งจากกระแสการ Delisting การควบคุมโควิด และมาตรการควบคุมหุ้นเทคโนโลยีที่ผ่านมา เราแนะนำให้นักลงทุนทยอยสะสมกองทุนหุ้นจีน All-China ที่รับอานิสงส์จากการเปลี่ยนท่าทีในครั้งนี้
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: